
	HØGSKOLEN I SØR-TRØNDELAG

AVDELING FOR MAT- OG MEDISINSK TEKNOLOGI
BIOINGENIØRUTDANNINGEN

	Kandidatnr:
	

	Eksamensdato:
	22.august 2007 - Kontinuasjonseksamen

	Varighet:
	15.00 – 18.00 – Muntlig eksamen ca.1 time pr.kandidat

	Fagnummer:
	LO 210H

	Fagnavn:
	Laboratoriemedisin

	Klasse(r):
	3.bio
	
	
	
	
	

	Studiepoeng:
	

	Faglærer(e):
	Kari Torbergsen

	Hjelpemidler:
	Ingen

	Oppgavesettet består av:
	1 kasuistikk

	Vedlegg består av:
	

	Merknad: Oppgavesettet/kasuistikken utleveres 17.august kl.09.00

	Lykke til!


Johan er 66 år gammel. 
Han arbeidet tidligere som platearbeider, og var i en periode også maskinmann på en liten frakteskute i kysttrafikk. I sin ungdom var han både frisk og sprek, men fra slutten av 40-årene ble han mer og mer plaget med tung pust. Til å begynne med kunne det komme og gå nokså uforutsigbart, men særlig når han anstrengte seg, og i kaldt vær var det spesielt ille. Etter hvert begynte han også å få langvarige perioder med stygg hoste, særlig om vinteren. I slike perioder ble pusten ekstra plagsom, og han kunne mange ganger bli grepet av angst, for han følte at han ikke fikk nok luft. Han har stort sett god effekt av spray som inneholder kortison og som han dusjer inn i halsen når han puster inn. Men for 10 år siden måtte han uførepensjoneres på grunn av pusteproblemene. Legen har sagt mange ganger at han for all del må slutte å røyke, men det er jo ikke så lett for en som begynte å røyke straks etter at han ble konfirmert. Han har riktignok trappet betydelig ned de siste årene, men fortsatt må han ha minst 2 -3 sigaretter hver dag. Sist han var til kontroll, sendte legen ham til røntgenundersøkelse av brystet. Etterpå fikk han vite at han hadde et forstørret hjerte.
Den siste uka har han blitt gradvis tyngre i pusten, med mye piping og skurring i brystet. Han har forøkt å øke dosen av spray, men uten at det har stanset plagene. Han har også fått økende hoste, og han hoster stadig opp slim. Til å begynne med var dette grått på farge, men så ble det mer grønt, og i dag har det vært tydelig blandet med blod. Innimellom har han vært kald og frossen, bare for å våkne våt av svette noen timer senere. 
I går måtte han tilkalle legevakta. Da legen kom, fikk Johan en sprøyte i armen, og selv om han følte seg litt bedre etterpå, ville legen absolutt at han skulle legges inn på sykehuset.

Ved innleggelsen ble det ved den kliniske undersøkelsen funnet rikelig fremmedlyder over begge lunger. 
Ellers var:
Høyde 176 cm

Vekt 69 kg

Puls 74 pr minutt 

Blodtrykk 130/72 mmHg

Respirasjonsfrekvens 20 pr minutt

Temperatur 38,2ºC

Det ble tatt blodprøver so m viste: 

LPK: 12,8 × 109/L med 76% nøytrofile

Hemoglobin: 11,0 g/dL
Trombocytter: 245 × 109/L 

SR: 96 mm pr time

C-reaktivt protein: 110 mg/L

seAlbumin: 26 g/L

pH: 7,28   

pCO2: 8,6 kPa
pO2: 9,2 kPa
BE: 5 mmol/L
Blodkultur viste ingen oppvekst av bakterier.

Rtg thorax viste flere løst mettede fortetninger i begge lunger og skygge nær hilus på høyre side.
Johan ble behandlet med prednison og antibiotika intravenøst og kom seg gradvis i løpet av et par dager.
